इसके बाद हालांकि कोरी एंडरसन (50) और कीरन पोलार्ड (70) के बीच चौथे विकेट के लिए हुई 104 रनों ताबड़तोड़ साझेदारी के बल पर मुंबई ने आखिरी के सात ओवरों में 103 रन जोड़े। पोलार्ड ने बेहद आक्रामक अंदाज में खेलते हुए 34 गेंदों का सामना कर सात चौके और पांच छक्के लगाए, जबकि एंडरसन ने 38 गेंदों की अपनी पारी में पांच चौके और तीन छक्के जड़े। सलामी बल्लेबाज एरॉन फिंच (नाबाद 10) बाएं पैर की मांसपेशी में खिंचाव के चलते रिटायर्ड हर्ट हो गए, जबकि कप्तान रोहित शर्मा खाता खोले बगैर स्टुअर्ट बिन्नी की गेंद पर स्टीव स्मिथ को कैच थमा पवेलियन लौटे। पार्थिव पटेल (16) और उन्मुक्त चंद (12) भी कुछ खास नहीं कर सके।